ซื้อดิลของ ensogo มาค่ะ ทั้งset หมู/ไก่, เนื้อ, อาหารทะเล ในเซ็ทจะแถม น้ำ ยำสาหร่าย และปูอัดมาให้ด้วย เริ่มรีวิวเลยนะคะ

การเดินทาง
ถ้ามาจากแจ้งวัฒนะ ถนนเลียบคลองปะปานะคะ ร้านอยู่ในวิลล่าหน้าหมู่บ้านแกรนด์คาแนลด้านขวาค่ะ จอดรถด้านหน้าหรือใต้ดินก็ได้ ไม่มีค่าจอดค่ะ ที่จอดรถหาง่าย สะดวกค่ะ

ความสะอาด⭐️⭐️⭐️⭐️⭐️
ความสดของเนื้อ ⭐️⭐️⭐️
ความสดของอาหารทะเล⭐️⭐️⭐️⭐️
บรรยากาศ+บริการ ⭐️⭐️⭐️⭐️⭐️
รสชาติอาหาร ⭐️⭐️⭐️

โดยรวมถือว่าดีใช้ได้ค่ะ แต่เนื้อวัวไม่อร่อยเท่าไร เหนียว และไม่ประทับใจเลย เนื้อหมู/ไก่ก็ธรรมดามากค่ะ ถ้าจะมา อาหารทะเลจะคุ้มกว่าค่ะ หอยแมงภู่นิวซีแลนตัวใหญ่ๆ อร่อยในระดับนึงค่ะ ปลาหมึกหรือแซลมอนก็ทั่วไปค่ะ กุ่งแม่น้ำสดดีค่ะ มันกุ้งไหลย้อยเลย อิอิ  แต่ก็ธรรมดาไปนิดค่ะ เพราะน้ำจิ้มซีฟู้ดไม่แซบ น้ำจิ้มปิ้งย่างอร่อยค่ะ ถ้าเนื้อดีกว่านี้จะเลิศมาก ความที่เนื้อไม่โอทำให้อาหารโดยรวมไม่ดีไปเลย ใกล้บ้าน แต่คงไม่ใช่เป็นร้านประจำอะค่ะ ปูอัดไม่พรีเมียมนะคะ อาจจะเป็นเพราะแถมมาในเซ็ทหรือเปล่า

บริการดีมากค่ะ พนง.ทั้งถึงดี คอยสังเกตลูกค้าตลอด แจ้งสิทธิชัดเจนค่ะ

สรุป น้ำจิ้มปิ้งย่างอร่อยสุด ประทับใจจุดนี้ค่ะ